UNIQ ปลื้มปริ่ม กำไร Q3/59 เพิ่มขึ้น 52% มาที่ 266.32 ลบ.
UNIQ ปลื้มปริ่ม กำไร Q3/59 เพิ่มขึ้น 52% มาที่ 266.32 ลบ. จากปีก่อนมีกำไร 174.94 ลบ. หลังมีรายได้จากการรับเหมาก่อสร้างเพิ่มขึ้น ขณะที่งวด 9 เดือนแรกมีกำไร 612.63 ลบ. เพิ่มขึ้น 26% จากปีก่อนมีกำไร 484.36 ลบ.
14 พ.ย. 2559

บริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) หรือ UNIQ รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีผลกำไรสุทธิ 266.32ล้านบาท  หรือมีกำไรสุทธิ 0.246บาทต่อหุ้น เพิ่มขึ้น 52% จากช่วงเดียวกันของปีก่อนที่มีกำไรสุทธิ 174.94ล้านบาท หรือมีผลกำไรสุทธิ 0.162บาทต่อหุ้น
ทั้งนี้ผลการดำเนินงานของบริษัทมีกำไรเพิ่มขึ้นเนื่องจากบริษัทมีรายได้จากการรับเหมาก่อสร้างเพิ่มขึ้น หลังมีความคืบหน้าในการดำเนินก่อสร้างโครงการรถไฟฟ้าสายสีแดง – โครงการรถไฟฟ้ามหานคร MRT สายสีเขียว – โครงการก่อสร้างอุโมงค์ส่งน้ำและอาคารประกอบพร้อมส่วนประกอบอื่น – โครงการก่อสร้างระบบส่งน้ำมันเชื้อเพลิงอากาศยานผ่านท่อแบบ Hydrant
อย่างไรก็ตาม ผลการดำเนินงานช่วง 9 เดือนแรกมีกำไรสุทธิอยู่ที่  612.63ล้านบาท  หรือ 0.567 บาทต่อหุ้น เพิ่มขึ้น 26% จากช่วงเดียวกันของปีก่อนที่มีกำไรสุทธิ  484.36ล้านบาท  หรือ 0.448บาทต่อหุ้น